Kings begin goed, maar toe tref die Rooi Geweld hulle | Maroela Media
Die Britse en Ierse Leeus se heelagter, Leigh Halfpenny, druk een van die Scarlets se agt drieë. (Foto Facebook Scarlet Rugby)
'n Verrassend mededingende eerste helfte deur die Kings het die Scarlets en die toeskouers laat regop sit, maar toe het die Pro12-kampioenspan van 2016-'17 losgetrek en amok gemaak.
Die wentelling van die Scarlets in die Parc y Scarlet-stadion was 57-10 nadat die Kings twee minute voor rustyd net 12-10 agter was en gaan water drink het op 10-15.
Die tweede helfte het 42 punte vir die Rooitruie opgelewer sonder dat die Kings 'n enkele punt aangeteken het of gelyk het of hulle dit sou doen.
Die Scarlets het in die tweede helfte byna na willekeur die besit by die afbreekpunte omgekeer en dan met goeie ondersteuning aangeval. Hulle het ook die Kings se aanslane en verlore aangeë deeglik gestraf en op die ou end agt drieë teen een gedruk.
Ses hiervan het ná rustyd gekom teen die Kings wat, tot hulle krediet, tot met die einde geveg het.
Dissipline, veral by die afbreekpunte, sal ook aangespreek moet word.
Die Kings het ná rustyd net 32% van die besit gehad, meestal op die agtervoet. Daar was nietemin, selfs in die tweede helfte, 'n paar opflikkeringe en in die eerste helfte was daar tekens dat hierdie span, soos die Superspan wat eintlik gedisintegreer het, tot 'n goeie eenheid kan ontwikkel.
Maar dit is die toekoms. Die hede en realiteit wys op 'n kortstondige voorloop op 10-8, daarna tot rustyd veg om in die wedstryd te bly, en toe net vir 'n vale keer en keer.
Scarlets (15) 57: Drieë: Johnny McNicholl 2, Leigh Halfpenny, Rhys Patchell, Jake Ball, Emyr Phillips, Hadleigh Parkes, Steff Evans Doelskoppe: Halfpenny 3, Patchell 4 Strafdoel: Halfpenny
Kings (10) 10: Drie: Yaw Penxe. Doelskop: Kurt Coleman. Strafdoel: Kurt Coleman.
Dit word nou duidelik dat hoe ondeurdag Saru se besluit was om die spanne van Suid Afrika in die Pro 14 kompetisie te laat deelneem.Die Pro 12 spanne word bedryf soos die sokkerspanne,jy laai hul eenvoudig met die room van die Suidelike halfrond spelers en plaaslike voorste spelers om spanne op die veld los te laat wat die vloer met twee swak Super 18 spanne vee. Al wat nou gaan gebeur is dat die uitblinkers in beide die Kings en Cheetahspanne gou aanbeidings gaan kry van spanne in die kompetisie.Daar is nou sprake dat die Leeus en Stormers ook belangstel… Lees meer »
Hier kan duidelik gesien word hoe saru en anc beleid rugby faal. Julle gaan nog groter loesings kry
Ek dink daar is min verskil in kwaliteit tussen daai kompetisie en superrugby, basies dieselfde kwaliteit prakties gesproke. Die twee SA spanne het gesukkel in superrugby en sal verseker in daai kompetisie ook sukkel as hulle nie meer topspelers kontrakteer nie. Dis die Lions en Sharks wat blykbaar voelers uitgesteek het maar ek dink al die SA spanne gaan maar oplaas daar speel. Hierdie kompetisie strek nog langer as superrugby. Wat ookal gebeur, indien SA spanne in enige elite oorsese kompetisie speel, sal die CB maar afgewater bly daar is net nie genoeg spasie op die kalender vir 'n "op… Lees meer »